En 34-årig kvinde anmeldte klokken 04.18 natten til søndag, at hun var blevet voldtaget i en baggård i Aalborgs Vestby.

Ifølge vagtchef ved Nordjyllands Politi Michael Elkjær har den unge kvinde fortalt, at hun blev passet op ud for Dannebrogsgade 41 i det vestlige Aalborg kort efter klokken 4 i nat. Hun forklarer, at en mand tvinger hende ind i en baggård og gennemfører en fuldbyrdet voldtægt. Nordjyllands Politi efterlyser nu en mand med denne beskrivelse: Mand ca. 35-40 år gammel. Han er ca. 180 cm. høj og har tyndt karseklippet hår. Han var iført blå cowboybukser og en mørkeblå jakke. Ifølge den 34-årige kvinde talte manden med en "nordjysk" accent".